Държавен вестник, бр. 115, 2025 г., стр. 23

БРОЙ  115	
Д Ъ Р Ж А В Е Н  В Е С Т Н И К 	
СТР.  23   
(3) Когато и двамата родители са заявили 
желание за предоставяне упражняването на 
родителските права и това е в най-добрия 
интерес на детето, съдът може да постанови 
съвместно упражняване на родителските 
права и задължения след развода, като оп­
редели конкретни мерки за всеки родител. 
Когато родителите не постигнат съгласие за 
някои от правата и задълженията си, съдът 
разрешава разногласията между тях.
(4) Режимът на лични отношения между 
родителите и децата включва период или 
дни, в които родителят може да вижда и 
взема децата – през училищните ваканции, 
официалните празници и личните празници 
на детето и на родителя, както и по друго 
време, включително неприсъствено чрез 
телефонни разговори, писма, електронни 
съобщения и други подходящи средства за 
комуникация.
(5) Родителят, при когото детето живее, 
съдейства на другия родител и своевременно 
му предоставя информация за всяко дете, 
уведомява другия родител предварително 
и представя съответен документ, когато 
определеният режим не може да се спази 
поради болест на детето, училищна заетост 
или друга основателна причина и трябва да 
бъде променен за определен ден, седмица 
или друг период от време.
(6) Съдът решава въпросите по ал. 2 – 4 
с оглед най-добрия интерес на детето, след 
като прецени всички обстоятелства като: 
възпитателските качества на родителите, 
полаганите до момента грижи и отноше­
нието към децата, желанието на родителите, 
привързаността на децата към родителите, 
пола и възрастта на децата, възможността за 
помощ от трети лица – близки на родители­
те, социалното обкръжение и материалните 
възможности.
(7) Размерът на издръжката трябва да 
осигури условията на живот на детето, които 
е имало преди развода, освен ако това би 
създало особени затруднения на дължащия 
издръжка родител.
(8) Съдът изслушва родителите, както и 
децата при условията на чл. 15 от Закона 
за закрила на детето, взема становище от 
дирекция „Социално подпомагане“ и кога­
то е уместно, изслушва и други лица. При 
данни, че е налице отчуждаващо поведение, 
съдът изслушва и вещо лице – психолог. При 
наличие на отчуждаващо поведение или 
опасност от възникване на такова поведение, 
съдът определя мерки за преодоляването му, 
като предписва задължително поведение за 
родителя, изменя постановените мерки или 
постановява нови.
(9) По изключение, когато интересите на 
детето налагат това, съдът може да постанови 
то да живее при дядо и баба или в семейст­
во на други роднини или близки, с тяхно 
съгласие. В случай че това не е възможно, 
детето се настанява в приемно семейство 
или социална или интегрирана здравно-со­
циална услуга за резидентна грижа, посочени 
от дирекция „Социално подпомагане“. Във 
всички случаи съдът определя подходящ 
режим на лични отношения между детето 
и родителите.
(10) При необходимост съдът определя 
подходящи защитни мерки за осигуряване на 
изпълнение на решението по ал. 2 и 9, като:
1. осъществяване на личните отношения 
между родителя и детето в присъствието 
на определено лице, на определено място, 
включително в защитена среда, осигурена от 
доставчик на социална услуга по настоящия 
адрес на детето или по местопребиваването 
му, под надзор на психолог или социален 
работник;
2. поемане на разходите за пътуване на 
детето, а когато е необходимо – и на лицето, 
което го придружава.
(11) В случай че обстоятелствата се изме­
нят, включително при искане за промяна в 
местоживеенето на детето в друго населено 
място или в чужбина без съгласието на дру­
гия родител, при неспазване на режима за 
лични отношения, ограничаване на личните 
контакти на детето с другия родител и неиз­
пълнение на задълженията по ал. 5, съдът 
по молба на засегнатия родител, по искане 
на дирекция „Социално подпомагане“ или 
служебно може да измени режима на лични 
отношения и при необходимост да определи 
допълнителни мерки.“
§ 4. В чл. 126, ал. 1 се създава изречение 
второ: „За промяна на местоживеене на 
детето, която води до съществена промяна 
на центъра на неговия социален и семеен 
живот, е необходимо съгласие на двамата 
родители, включително при постановено 
решение по чл. 59 и 127.“
§ 5. В чл. 127 се правят следните измене­
ния:
1. Алинея 1 се изменя така:
„(1) Родителите може да постигнат съг­
ласие относно местоживеенето на детето, 
упражняването на родителските права, 
включително за пътуване на детето в чуж­
бина и издаването на необходимите лични 
документи за това, за личните отношения с 
детето и издръжката му. Родителите може 
да поискат от районния съд по настоящия 
адрес на детето да утвърди споразумението 
им. Утвърденото споразумение има сила на 
изпълнително основание по чл. 404, т. 1 от 
Гражданския процесуален кодекс.“
2. Алинея 2 се изменя така: